open-index/open-wikipedia-markdown huggingface dataset:
Noé Hernández Valentín

:*Iste articlo ye sobre un atleta mexicano; ta atros usos, se veiga *'Noé Hernández**''.


**Noé Hernández Valentín**, conoixiu esportivament como **Noé Hernández''', naixiu de Chimalhuacán, Estau de Mexico, Mexico, o 15 de marzo de 1978 y muerto en Chimalhuacán o 16 de chinero de 2013 estió un atleta mexicano, especializau en prebas de marcha atletica y que partecipó en dos Chuegos Olimpicos.

En os Chuegos Olimpicos de Sydney 2000 aconsiguió una medalla d'archent en os 20 km marcha, y en os d'Atlanta 2004 fue descalificau, también aconsiguió estar campión en o Campionato Centroamericán de Bridgetown de 1999 en a misma preba. Ye de destacar tamién lo suyo cuarto puesto en o Campionato d'o Mundo d'Atletismo en a suya edición de 2003 celebrau en París

## Referencias

## Vinclos externos
*  Biografía atletica en a pachina web oficial d'a IAAF.
*  Biografía en a pachina web d'o Comité Olimpico Mexicano COM).
*  Noé Hernández en os Chuegos Olimpicos.
Madrigal de las Altas Torres

**Madrigal de las Altas Torres** ye un municipio d'a provincia d'Ávila, en a comunidat autonoma de Castiella y Leyón, Espanya. Se troba situau en a comarca de la Moraña.

A suya población ye de 1.621 habitants (2012) en una superficie de 106,00 km², con una densidat de población de 15,29 hab/km².

## Cheografía
O lugar de Madrigal de las Altas Torres se troba situau a 809 metros d'altaria sobre lo livel d'a mar, a una distancia de 74 km d'a ciudat d'Ávila, a capital d'a suya provincia.

D'o suyo termin fa parte o despoblau d'el Villar de Matacabras.

### Mugas
O termin municipal de Madrigal de las Altas Torres muga a lo norte con Muriel de Zapardiel (Valladolit); a l'este con Blasconuño de Matacabras, Moraleja de Matacabras y Castellanos de Zapardiel; a lo sud con Barromán, Bercial de Zapardiel y Mamblas; y a l'ueste con Horcajo de las Torres.

## Demografía

## Administración
### Reparto de concellers




## Molimentos
* Ilesia de Sant Nicolau de Madrigal de las Altas Torres, una ilesia adedicada a Sant Nicolau protechida legalment con a suya declaración como *[[Bien d'Intrés Cultural]]*.
* Convento d'agostins de Madrigal de las Altas Torres, un convento d'a orden de San Agostín en estilo herreriano, d'os sieglos XIV-XVI. Se troba en a lista roya de patrimonio en periglo de l'asociación *[[Hispania Nostra]]*.

## Localidaz achirmanatas
*  Pátzcuaro (Michoacán, Mexico).
*  Uruapan (Michoacán, Mexico).

## Vinclos externos

*  Pachina web oficial municipal de Madrigal de las Altas Torres.

## Referencias
Garganta la Olla

**Garganta la Olla** ye un municipio d'a provincia de Cáceres, en a comunidat autonoma d'Extremadura, Espanya. Fa parte d'a comarca de la Vera y d'o partiu chudicial de Plasencia.

A suya población ye de 1.009 habitants (2012), en una superficie de 48,00 km², con una densidat de población de 21,02 hab/km².

## Cheografía
O lugar de Garganta la Olla se troba situato a 587 metros d'altaria sobre o livel d'a mar, a una distancia de 125 km d'a ciudat de Cáceres, a capital d'a suya provincia.

## Demografía

## Administración
### Alcaldes

## Vinclos externos

*  Pachina web oficial de Garganta la Olla.
Mamo Wolde

**Degaga Wolde**, conoixito como **Mamo Wolde** y naixito de Diri Jille (Etiopia) o 12 de chunio de 1932 y muerto en Addis Abeba o 26 de mayo de 2002, estió un atleta de meya y luenga distancia d'Etiopia.

Partecipó en cuatre Chuegos Olimpicos prencipiando a suya participación en Melbourne 1956 en as prebas d'os 800, 1.500 metros lisos y relevos 4x400, estando eliminato en todas en a primera ronda. Ueito anyadas mas tarde partecipó en Tokio 1964, estando o cuatreno clasificato en a preba de 10.000 m lisos, y en maratón no remató a preba. As suyas millors clasificacions as aconsiguió en a prebas de luenga distancia, fue campión olimpico en os chuegos de Mexico 1968 en a maratón y medalla d'archent en os 10.000 metros lisos; cuatre anyadas mas tarde en Múnich 1972 aconsiguió una medalla de bronce, tamién en a maratón.

En l'anyo 1993 estió acusato y engarcholato por a suya participación en una execución d'o Terror Royo mientres a dictadura de Mengistu Haile Mariam. Amnistía Internacional, dició que no bi heba prebas d'a implicación de Wolde y lo denunció bels vegatas. O Comité Olimpico Internacional tamién fizo bels chestions ta conseguir a suya liberación y finalment fue liberato en l'anyo 2002 poco antis de morir de cáncer.

## Vinclos externos
*  Biografía de Mamo Wolde.
Piornal

**Piornal** ye un municipio d'a provincia de Cáceres, en a comunidat autonoma d'Extremadura, Espanya. Se troba situato en a comarca d'a Val d'o Jerte.

A suya población ye de 1.550 habitants (2012), en una superficie de 36,00 km², con una densidat de población de 43,06 hab/km².

A localidat ye conoixida por a fiesta d'o Jarramplas, declarada Fiesta Turistica Nacional l'1 d'aviento de 2014.

## Cheografía
O lugar de Piornal se troba situato a 1.176 metros d'altaria sobre o ran d'a mar, a una distancia de 119 km d'a ciudat de Cáceres, a capital d' suya provincia.

## Demografía

## Administración
### Alcaldes

## Referencias

## Vinclos externos

*  Pachina web oficial municipal de Piornal.
Chittagong

**Chittagong** ye a segunda ciudat mas gran y o puerto mas important de Bangladesh, y ye situata en a cantos d'o río Karnaphuli.

A suya población ye de  2.579.107 habitants (2008), en una superficie de 168 km², con una densidat de población de 15.351.82 hab/km².

## Vinclos externos

* Pachina web oficial d'o gubierno d'o districto de Chittagong.
Jaltenco

**Jaltenco** ye un municipio mexicano d'a rechión de Zumpango y fa parte d'a zona metropolitana d'a val de Mexico, en o estau de Mexico.

A suya población yera de 26,359 habitants (2010) en una superficie de 3,34 km².

Se troba amán de Ciudat de Mexico, en dirección norte, a 2.220 metros d'altaria sobre o livel d'a mar.

## Vinclos externos
*  Pachina web oficial municipal de Jaltenco.
Frank Shorter

**Frank Charles Shorter**, naixito de Múnich (Bavera, Alemanya) o 31 d'octubre de 1947, ye un atleta estausunidense hue retirato que yera especializato en cursas de luenga distancia.

Partecipó en dos Chuegos Olimpicos, en Múnich 1972 partecipó en os 10.000 metros lisos y Maratón estando campión en ista zaguera preba, y en Mont-reyal 1976 partecipó nomás en a maratón estando medalla d'archent. Un anyo antís estió campión en os VI Chuegos Panamericans celebratos en Cali en as prebas de 10.000 y maratón.

## Vinclos externos
*  Biografía esportiva de Frank Shorter.
Investigación, desarrollo y innovación

**Investigación, desarrollo y innovación** (por un regular indicau por as siglas **I+D+i** u **I+D+I**) ye un concepto de recient aparición, en o contexto d'os estudios sobre ciencia, tecnolochía y sociedat; como superación de l'anterior concepto d'investigación y desarrollo (I+D). Ye o corazón d'as tecnolochías d'a información y a comunicación.
Boletín Oficial del Estado

O ***Boletín Oficial del Estado*** (en aragonés *Buletín Oficial d'o Estau*, ***BOE*** en as suyas siglas oficials) ye o diario oficial d'o Estau espanyol adedicau a la publicación de determinadas leis y disposicions normativas estatals.

A edición, impresión, publicación y difusión d'o *Boletín Oficial del Estado* ye encomendada, en rechimen de descentralización funcional, a l'Achencia Estatal Boletín Oficial del Estado.

A Constitución Espanyola de 1978 disposa en o suyo articlo 9.3 que «a Constitución guarencia... a publicidat d'as normas». Ye por tanto un imperativo legal a suya publicación, fendo-se dita publicación a traviés d'os diferents buletins oficials, o BOE en o suyo caso en tractar-se de normativa cheneral estatal.

D'alcuerdo con o Reyal Decreto 181/2008, de 8 de febrero, d'ordinación d'o diario oficial Boletín Oficial del Estado, o BOE ye o diario oficial d'o Estau espanyol, o medio de publicación d'as leis y disposicions.

## Vinclos esternos
*  Pachina web oficial d'o Boletín Oficial del Estado.

## Referencias
Waldemar Cierpinski

**Waldemar Cierpinski**, naixito de Neugattersleben, Saxonia-Anhalt, (Republica Democratica Alemana, hue Alemanya) o 3 d'agosto de 1950, ye un atleta alemán hue retirato que yera especializato en cursas de luenga distancia y compitió por l'equipo d'a Republica Democratica Alemana. A suya muller ye Maritta Politz que fue tamién una atleta olimpica en Munich 1972 y o suyo fillo Falk Cierpinski ye un conoixito esportista en alemanaya, partecipanto en prebas de Maratón, duatlón y triatlón.

Partecipó en dos Chuegos Olimpicos, en Mont-reyal 1976 y Moscú 1980 estando campión en os d'os en a preba de Maratón, Cierpinski no pudió esfender o suyo títol en os seguents Chuegos por o boicot d'os países comunistas a os Chuegos Olimpicos de Los Angeles 1984. Tamién aconsiguió una medalla de bronce en o Campionato d'o Mundo d'atletismo en Helsinki 1983 y partecipó en o Campionato d'Europa d'Atletismo estando 4º en Praga 1978 y 6º en Atenas 1982.

Waldemar Cierpinski estió esleyito millor esportista d'a RDA en os anyos 1976 y 1980, actualment ye miembro d'o COA (Comité Olímpico Alemán) y tien dos botigas esportivas en Halle a on tien o suyo puesto de residencia.

## Bibliografía
* Waldemar Cierpinski & Volker Kluge: *Meilenweit bis Marathon.* 3. ergänzte Auflage. Sportverlag, Berlin (Ost) 1989, ISBN 3-328-00365-7.

## Vinclos externos
*   Waldemar Cierpinski en os Chuegos Olimpicos.
*  Pachina web d'a familia Cierpinski.
Kathy Bates

**Kathy Bates** (nombre artistico de **Kathleen Doyle Bates**), naixida de Memphis (Tennessee) o 28 de chunio de 1948, ye una destacada actriz y directora cinematografica estausunidense, activa en o cine estausunidense dende primerías d'os anyos 1970 y con cuantos premios recibius mientres a suya carrera cinematografica.

D'entre la suya filmografía como actriz, se puet mencionar belunas d'as suyas interpretacions, en bellas cintas como *[[Arthur 2: On the Rocks]]* (1988, Bud Yorkin), *[[Misery (cinta)|Misery]]* (1990, Rob Reiner), *[[Fried Green Tomatoes]]* (1991, Jon Avnet), *[[Dolores Claiborne (cinta)|Dolores Claiborne]]* (1995, Taylor Hackford), *[[The Late Shift (cinta)|The Late Shift]]* (1996, Betty Thomas), *[[Titanic (cinta de 1997)|Titanic]]* (1997, James Cameron), *[[Primary Colors (cinta)|Primary Colors]]* (1998, Mike Nichols), *[[Annie (cinta de 1999)|Annie]]* (1999, Rob Marshall), *[[About Schmidt]]* (2002, Alexander Payne), u *[[Revolutionary Road (cinta)|Revolutionary Road]]* (2008, Sam Mendes).

## Premios
Kathy Bates recibió un premio Oscar a la Millor Actriz en 1990 en a 63<sup>ena</sup> edición d'ixos premios por a suya interpretación d*'Annie Wilkes * en a cinta *[[Misery (cinta)|Misery]]*, dirichida por Rob Reiner.

## Se veiga tamién
* Cintas interpretadas por Kathy Bates.

## Vinclos externos

*  ''Kathy Bates'' en Internet Movie Database.
*  ''Kathy Bates'' en Internet Broadway Database.
*  ''Kathy Bates'' en Turner Classic Movies.
*  ''Kathy Bates'' en AllRovi.
*  ''Kathy Bates'' en Yahoo! Movies.
Jon Avnet

**Jon Avnet** (nombre artistico de **Jonathan Michael Avnet**), naixiu de Nueva York (Nueva York, Estaus Unius) o 17 de noviembre de 1949, ye un director cinematografico, guionista y productor cinematografico estausunidense, activo en o cine estausunidense dende meyaus d'os anyos 1970 y con cuantos premios y reconoiximientos recibius mientres a suya carrera cinematografica.

D'entre a suya filmografía como director, se puet destacar beluna d'as suyas cintas, como *[[Fried Green Tomatoes]]* (1991, con Kathy Bates, Jessica Tandy, Mary Stuart Masterson y Mary-Louise Parker), *[[The War (cinta de 1994)|The War]]* (1994, con Elijah Wood, Kevin Costner, Mare Winningham y Lexi Randall), *[[Up Close & Personal]]* (1996, con Robert Redford, Michelle Pfeiffer, Stockard Channing y Joe Mantegna), u *[[Righteous Kill]]* (2008, con Robert De Niro, Al Pacino, Donnie Wahlberg, John Leguizamo, Curtis Jackson, Carla Gugino y Brian Dennehy).

## Se veiga tamién
* Cintas con guión de Jon Avnet.
* Cintas dirichidas por Jon Avnet.
* Cintas producidas por Jon Avnet.

## Vinclos externos

*  ''Jon Avnet'' en Internet Movie Database.
Roman Polanski

**Roman Polanski** (nombre artistico de **Rajmund Roman Thierry Polański**), naixiu de París (Tercera Republica Francesa, hue Francia) o 18 d'agosto de 1933, ye un destacau actor, director cinematografico, guionista y productor cinematografico franco-polaco, activo en o cine polaco y dimpués en o cine francés y en o cine estausunidense dende primerías d'os anyos 1960 y con cuantos premios recibius mientres a suya carrera cinematografica.

D'entre a suya filmografía como director, se pueden destacar bellas cintas, como *[[Nóż w wodzie]]* (1962, con Leon Niemczyk, Jolanta Umecka y Zygmunt Malanowicz), *[[Cul-de-sac (cinta)|Cul-de-sac]]* (1966, con Donald Pleasence, Françoise Dorléac y Lionel Stander), *[[Rosemary's Baby (cinta)|Rosemary's Baby]]* (1968, con Mia Farrow, John Cassavetes, Ruth Gordon, Sidney Blackmer, Maurice Evans y Ralph Bellamy), *[[Che?]]* (1973, con Marcello Mastroianni, Sydne Rome, Hugh Griffith, Romolo Valli, Dieter Hallervorden, Carlo delle Piane y Mogens von Gadow), *[[Chinatown (cinta de 1974)|Chinatown]]* (1974, con Jack Nicholson, Faye Dunaway y John Huston), *[[Tess (cinta)|Tess]]* (1979, con Nastassja Kinski, Peter Firth y Leigh Lawson), u *[[The Pianist (cinta de 2002)|The Pianist]]* (2002, con Adrien Brody, Thomas Kretschmann, Frank Finlay, Maureen Lipman, Emilia Fox y Michał Żebrowski).

## Se veiga tamién
* Cintas con guión de Roman Polanski.
* Cintas dirichidas por Roman Polanski.
* Cintas interpretadas por Roman Polanski.

## Vinclos externos

*  ''Roman Polanski'' en Internet Movie Database.
Carlos Lopes

**Carlos Alberto de Sousa Lopes** conoixito esportivament como **Carlos Lopes** naixito de Vildemoinhos, districto de Viseu, (Portugal) o 18 de febrero de 1947, ye un atleta portugués hue retirato, que yera especializato en cursas de luenga distancia y campo a traviesa considerato como un d'os millors atletas y o millor corredor de maratón de Portugal de siempre.

A nivel nacional aconsiguió os campionatos de portugal de 5.000 y 10.000 metros lisos, y 10 vegatas campión de campo a traviesa, amás tenió os récords de Portugal de 5.000, 10.000 y maratón.

A nivel internacional tenió o récord d'o mundo, de Europa y Olimpico de maratón y aconsiguió tres medallas d'oro en o Campionato d'o Mundo de Campo a Traviesa en as edicions de 1977, 1984 y 1985 amás de dos medallas d'archent en as de 1978 y 1983. Tamién partecipó en tres Chuegos Olimpicos, Múnich 1972, Mont-reyal 1976 a on estió medalla d'archent en os 10.000 metros lisos y en Los Angeles 1984 a on estió campión en a preba de Maratón.

## Honors
* 1977: Medalha Olímpica Nobre Guedes do Comité Olímpico de Portugal.
* 2010: Prémio Alto Prestígio CDP "Mérito Desportivo" d'a Confederação do Desporto de Portugal chunto a Rosa Mota.

## Referencias

## Vinclos externos
*  Carlos Lopes en os Chuegos Olimpicos.
566 aC

## Escaicimientos
### Aragón
### Atros países
* Establimento d'os Chuegos Panatinaicos en l'honor d'a diosa griega Palas Atena reglatos por Pisistrato.

## Naixencias
### Aragón
### Atros países
* naixencia de Siddhartha Gautama mes conoixito como Buda líder relichioso fundador d'o budismo. (†486 aC).

## Defuncions
### Aragón
### Atros países
Bruce Beresford

**Bruce Beresford**, naixiu de Sydney (Nueva Galas d'o Sud, Australia) o 16 d'agosto de 1940, ye un destacau director cinematografico australiano, activo en o cine australiano en primeras y en o cine estausunidense dimpués dende primerías d'os anyos 1970, y con cuantos reconoiximientos recibius mientres a suya carrera cinematografica.

D'entre a suya filmografía como director, se puet destacar bellas cintas, como *[[Tender Mercies]]* (1983, con Robert Duvall, Tess Harper, Betty Buckley, Wilford Brimley, Ellen Barkin y Allan Hubbard), *[[Driving Miss Daisy]]* (1989, con Morgan Freeman, Jessica Tandy, Dan Aykroyd, Esther Rolle y Patti Lupone), u *[[Silent Fall]]* (1994, con Richard Dreyfuss, Linda Hamilton, John Lithgow, J. T. Walsh y Liv Tyler).

## Se veiga tamién
* Cintas dirichidas por Bruce Beresford.

## Vinclos externos
*  Pachina web oficial de Bruce Beresford.
*  ''Bruce Beresford'' en Internet Movie Database.
Jessica Tandy

**Jessica Tandy** (nombre artistico de **Jessie Alice Tandy**), naixida de Londres (Reino Uniu) lo 7 de chunio de 1909 y muerta en Eaton (Connecticut, Estaus Unius) l'11 de setiembre de 1994, estió una destacada actriz britanica, activa en o teatro y en o cine britanico (y dimpués en o cine estausunidense) dende meyaus d'os anyos 1920 dica la suya muerte, con cuantos premios recibius mientres a suya carrera cinematografica.

D'entre la suya filmografía, se puet mencionar as suyas interpretacions en bellas cintas como *[[The Desert Fox: The Story of Rommel]]* (1951, Henry Hathaway), *[[Hemingway's Adventures of a Young Man]]* (1962, Martin Ritt), *[[Cocoon (cinta)|Cocoon]]* (1985, Ron Howard), *[[Driving Miss Daisy]]* (1989, Bruce Beresford), u *[[Fried Green Tomatoes]]* (1991, Jon Avnet).

## Premios
L'actriz Jessica Tandy recibió un premio Oscar a la Millor Actriz en 1989 en a suya 62<sup>ena</sup> edición por a suya interpretación de *Daisy Werthan* en a cinta *[[Driving Miss Daisy]]*, dirichida por Bruce Beresford.

## Se veiga tamién
* Cintas interpretadas por Jessica Tandy.

## Vinclos externos

*  ''Jessica Tandy'' en Internet Movie Database.
*  ''Jessica Tandy'' en Internet Broadway Database.
Sacanieu

Una **sacanieu**, **quitanieu** u **tiranieus** ye un vehíclo disenyato u adaptato ta eliminar a nieu d'una vía transitable u atra zona.

As sacanieu pueden estar un vehíclo construito nomás ta ixa función u un vehíclo como un cambión, tractor u un todoterreno, entre atros, con una pala u atro sistema enganchato debant ta sacar a nieu u forachitar-la.

Bi ha dos sistemas ta sacar a nieu:

* Sacando-la con una pala 
* Por meyo d'una turbina que chita a nieu luent. Con nevazos de metros d'altaria iste ye l'unico sistema que se puet emplegar.

Muitas sacanieu levan amás un sistema con un aspersor de salmorra ta a carretera.

También s'usa pa sacar a nieu d'as vías uns trens sacanieus como a Serie 300.

En os polos os sacanieu tamién s'amenistan ta que pueda aterrizar un avión. Se chitan primero a maquinas necesarias dende l'avión con un paracayitas y cuan ye parata a superficie l'avión puet aterrizar y despegar.

## Galería

Imachen:Sidewalk plow.JPG|Una chicota sacanieu sacando a nieu en Ottawa, Ontario, Canada.
Imachen:Hallowell_snow_truck.JPG|Sacanieu en una acera de Hallowell, Maine, USA.
Imachen:Schneepflug Strasse vorne.jpg|Sacanieu.
Imachen:Chasse neige.jpg|Una sacanieu de carrera en a ciudat de Quebec.
Imachen:143h ploughing.jpg|Sacanieu en motoniveladora.
Image:Backhoeplowingsnow.jpeg|Excavadora equipata con una pieza especial sacanieu.
Imachen:Snowplow on tractor.jpg|Pala unita a un tractor agricola.
Imachen:TowPLow_front_view2.JPG|Cambions sacanieus en una carretera rural.
Imachen:CPR-SnowPlough-SRM.jpg|Ferrocarril sacanieu.
Imachen:Old Greenport Station(Caboose & Plow).jpg|Sacanieu ferroviario.


## Referencias

## Vinclos externos
*  Quitanieus con turbina de gas.
*  Quatre sacanieus más en a provincia de Teruel. Arredol.com.
In the Name of the Father (cinta)

:*Iste articlo ye sobre una cinta anglo-irlandesa-estausunidense de 1993; ta atros usos, se veiga *'In the Name of the Father (desambigación)***.

***In the Name of the Father*** (títol en [[Idioma anglés|anglés]], en [[Idioma aragonés|aragonés]] ***En o nombre d'o pai***, estrenada en [[Aragón]] con o suyo títol traduciu enta lo [[Idioma castellano|castellano]] de ***En el nombre del padre**') ye una cinta anglo-estausunidense-irlandesa de l'anyo 1993 de cine de drama, cine de garcholas y cine de chudicios dirichida por Jim Sheridan seguntes un guión d'o mesmo Jim Sheridan y de Terry George (basau en *[[Proved Innocent: The Story of Gerry Conlon of the Guildford Four]]* de Gerry Conlon, a on explica a suya historia real en estar uno d'os *[[Cuatre de Guildford]]*), con una Banda sonora orichinal de Trevor Jones y una dirección de fotografía de Peter Biziou. Producida por Jim Sheridan, Gabriel Byrne, Terry George y Arthur Lappin ta la productora cinematografica *[[Hell's Kitchen Films]]*, ye una cinta que recibió cuantos premios, y en o suyo elenco i amanixen destacaus actors como Daniel Day-Lewis, Emma Thompson y Pete Postlethwaite.

## Elenco
* Daniel Day-Lewis, en o papel de *Gerry Conlon*.
* Pete Postlethwaite, en o papel de *Giuseppe Conlon*.
* John Lynch, en o papel de *Paul Hill*.
* Mark Sheppard, en o papel de *Paddy Armstrong*.
* Beatie Edney, en o papel de *Carole Richardson*.
* Emma Thompson, en o papel de *Gareth Peirce*.
* Don Baker, en o papel de *Joe McAndrew*.
* Corin Redgrave, en o papel de *Inspector Robert Dixon*.
* Gerard McSorley, en o papel de *Detective Pavis*.
* Frank Harper, en o papel de *Ronnie Smalls*.
* Jamie Harris, en o papel de *Deptford Jim*.
* Tom Wilkinson, en o papel de *Grant Richardson*.

## Se veiga tamién
* Cine en 1993.
* Cintas de 1993.

## Referencias

## Vinclos externos
*  ''In the Name of the Father'' en Internet Movie Database.
*  ''In the Name of the Father'' en Rotten Tomatoes.
*  ''In the Name of the Father'' en AllRovi.
*  ''In the Name of the Father'' en Box Office Mojo.
*  ''In the Name of the Father'' en Turner Classic Movies.
*  ''In the Name of the Father'' en Metacritic.
Holly Hunter

**Holly Hunter**, naixita de Conyers (Cheorchia) o 20 de marzo de 1958, ye una destacata actriz y productora cinematografica estausunidense, activa en o cine estausunidense dende primerías d'os anyos 1980 y con cuantos premios recibitos mientres a suya carrera cinematografica.

D'entre a suya filmografía, se puet destacar beluna d'as suyas interpretacions, en bellas cintas como *[[Broadcast News (cinta)|Broadcast News]]* (1987, James L. Brooks), *[[The Piano]]* (1993, Jane Campion), *[[The Firm (cinta de 1993)|The Firm]]* (1993, Sydney Pollack), *[[Living Out Loud]]* (1998, Richard LaGravenese), *[[O Brother, Where Art Thou?]]* (2000, Joel Coen y Ethan Coen), *[[Thirteen (cinta)|Thirteen]]* (2003, Catherine Hardwicke), u *[[Nine Lives (cinta de 2005)|Nine Lives]]* (2005, Rodrigo García).

Antiparte, tamién ha treballato en bellas series de televisión, recebindo tamién en ista faceta cuantos premios y reconoiximientos por a suya labor artistica.

## Premios
L'actriz Holly Hunter recibió un premio Oscar a la Millor Actriz en 1993 en a 66ena edición d'os Premios Oscar por a suya interpretación de *Ada McGrath* en a cinta *[[The Piano]]*, dirichita por Jane Campion.

## Vinclos externos

*  ''Holly Hunter'' en IMDb.
*  ''Holly Hunter'' en Internet Broadway Database.
Samson Kimobwa

**Samson Kimobwa**, naixito de (Kenya) o 15 de setiembre de 1955 y muerto o 16 de chinero de 2013 en Nairobi, Districto de Nairobi), estió un atleta kenyata, que yera especializato en cursas de luenga distancia y campo a traviesa. Estió o primer atleta naixito de Kenya en establir un récord d'o mundo en atletismo con a suya marca de 27:30.5 en os 10.000 metros lisos o 30 de chunio de 1977 en Helsinki.

Antiparti d'iste récord as suyas atras marcas y clasificacions estioron mediocres.

Dimpués d'a suya retirata como atleta estió profesor de matematicas y un entrenador d'atletas kenyatas d'elite como Ismael Kirui, Moses Kiptanui y Brimin Kipruto entre atros.

## Vinclos externos
*  Perfil de Samson Kimobwa en ''All-Athletics.com''.





## Referencias
Bellón

O **bellón** (d'o francés *billon*, lingot) ye una aliación d'archent y de cobre, que contiene arredol d'un 50% de cobre. Si o metal que predomina ye l'archent, se diz que ye un bellón rico, en caso de predominar o cobre, bellón probe. S'ha emplegato mas que mas ta cudir monedas y medallas en epocas con escaseza de metals nobles y de devaluación monetaria.

L'uso mas amplo d'o bellón estió en l'antiga Grecia y en a Edat Meya. Por eixemplo, mientres os sieglos VI y V aC bellas ciudaz d'a isla de Lesbos emplegaban monedas feitas d'un 60% de cobre y un 40% d'archent. En a Edat Meya o contenito d'archent va baixando, plegando dica un 25% u un 20%.

En periodos d'inflación, como o sieglo III en Roma u mientres as revueltas de 1620 en l'imperio d'os Habsburgo, as monedas d'archent, debito a la baixada contina y gradual d'o contenito d'archent, rematan estando monedas de bellón.

Por un regular en numismatica se fa servir o termín bellón ta referir-se dreitament a troz de metal emplegato ta a cudición d'a moneda independientement d'a suya composición.

## Referencias

## Se veiga tamién
* Moneda.
* Ceca.
* Bronce.
Alchebra lineal

L**'[[alchebra]] lineal** ye a branca d'as matematicas que tracta o estudio d'os vectors, espacios vectorials, transformacions lineals y sistemas d'ecuacions lineals. Os espacios vectorials son un tema central en as matematiques modernas, por ixo s'usa amplament en l'alchebra abstracta y l'analís funcional. L'alchebra lineal tien una representación concreta en a cheometría analitica, y tien aplicacions en o campo d'as ciencias naturals y en as ciencias socials.

Os vectors y os espacios vectorials son uns obchectos matematicos que pueden servir ta modelizar o espacio fisico de tres dimensions, pero tamién atros conceptos que tienen caracteristiques parellanas, como o espacio-tiempo de cuatre dimensions, u atros obchectos de mas dimensions u mesmo d'infinitas dimensions como por eixemplo o espacio abstracto que forman o conchunto de funcions desarrollatas en una serie de Taylor, o conchunto de todas as funcions complexas u as succesions reals.

As aplicacions lineals son un caso particular de funcions que a cada vector d'un espacio vectorial le fan corresponder (u lo transforman en) un atro vector d'un atro (u d'o mesmo) espacio vectorial. A particularidat que caracteriza a las aplicacions lineals ye que "respetan" a suma de vectors y o producto por un escalar. Una función ye una aplicación lineal si y nomás si ye o mesmo transformar a suma de dos vectors multiplicatos por un escalar que sumar o resultato de transformar-los un por un.

As matrices son listas de vectors que por un regular se representan en una tabla. Como as aplicacions lineals queden determinatas de tot una vegada que se conoixe que transformación fan a un conchunto de vectors tals que os atros se puedan escribir como a suma d'istos (o numero de vectors que cal ye igual a la dimensión d'o espacio), achuntando os vectors resultato de transformar un d'istos conchuntos (dito base) s'obtiene una matriz que determina l'aplicación lineal. Alavez o estudio d'as matrices facilita o estudio d'as aplicacions lineals.

Os determinants son funcions que a un conchunt de vectors (en un numero igual a la dimensión d'o espacio) le asignan o volumen con signo (u hipervolumen si o espacio ye de dimensión diferent de 3) d'o paralelepipedo (u hiperparalelepipedo) que definen. Si os vectors se troban en un espacio de dimensión mas chicota que o espacio total (por eixemplo un plan en un espacio de tres dimensions) o determinant ye cero. Isto permite caracterizar os conchuntos de vectors, as matrices y as aplicacions asociatas.

## Historia
A historia de l'alchebra lineal moderna data de primerías d'a decada de 1840. En 1843 William Rowan Hamilton (o introductor d'o termin vector) creyó os cuaternions que describen a mecanica en tres dimensions y en 1844, Hermann Grassmann publicó o libro *Die lineale Ausdehnungslehre*. En 1857 Arthur Cayley introdució as matrices, una d'as ideyas alchebraicas mas basicas. A pesar d'istas ideyas l'alchebra lineal no fue desarrollata dica primerías d'o sieglo XX
Carretera magnetica interestelar

Con o nombre de **carretera magnetica interestelar** se conoix a o puesto situau en os leixanos confins d'o sistema solar, a on o campo magnetico d'o Sol se connecta con o campo magnetico d'o espacio interestelar. Ista connexión permite que as particlas cargadas de l'interior d'a heliosfera (a bombolla magnetica que rodia o Sol) se'n aleixen y tamién permite que as particlas cargadas de difuera fluigan ta adintro.

## Caracteristicas
Ye una rechión magnetica como garra atra en que haigamos estau antes (aproximadament 10 vegadas mas intensa que antes d'o frent de choque de terminación), pero os datos d'o campo magnetico no amuestran indicios de que sigamos en l’espacio interestelar A sonda *[[Voyager 1]]* ye o primera sonda espacial que ye en a carretera magnetica (en l'anyo 2013, encara que a sonda se ninvió en o espacio en 1977), sensors de particlas colocaus a bordo pueden prener muestras de material dreitament dende dillá d'o nuestro sistema solar.

Datos proporcionaus por a sonda reveloron que o campo magnetico se tornaba mas fuerte cada vegada que a *[[Voyager 1]]* ingresaba en a rechión d’a carretera, pero, a dirección d'as linias d’o campo magnetico no cambió como os investigadors hesen asperau si a *Voyager 1* hese ingresau verdaderament en l’espacio interestelar.

## Vinclos externos
*  ''A Voyager 1 en a “carretera magnetica” interestelar'', en *[[Arredol (diario dichital)|Arredol]]*.
Wikivoyage

**Wikivoyage** (nombre en anglés, en aragonés "Wikiviache") ye una guida de viaches mundial de contenito libre, impulsata por a Fundación Wikimedia, que ye a creyadora d'a enciclopedia online de Wikipedia (d'a que en fa parte a Biquipedia en aragonés), y prencipió a suya presencia en chinero de 2013. Mesmo que a Biquipedia, va ixamplando-se en os suyos contenius con as aportacions y edicions d'os colaboradors internacionals d'o prochecto.

## O prochecto
O suyo orichen se troba en una colla d'editors alemans de Wikitravel que en setiembre de 2006, en no estar conformes con as politicas comercials d'ixe prochecto, l'albandonoron ta creyar-ne uno de nuevo. Con prou popularidat en Alemanya, teneba versions en alemán (l'idioma orichinal), anglés, neerlandés, francés, italiano, ruso y sueco. Prencipioron a treballar plegaus y dende meyatos de 2012 se prebó de reunificar Wikitravel y Wikivoyage, amostrando intrés a comunidat d'usuarios d'ixos prochectos en acullir-se a la Fundación Wikimedia.

Prencipió un treballo de revisión d'os articlos y se rematoron detalls, pero a fundación ya penchó una versión de preba en noviembre de 2012. Ista web ye desarrollata con a ferramienta de codigo ubierto Mediawiki, que permite a todas personas creyar, actualizar y modificar os articlos. Amás, como toz os prochectos d'a Fundación, emplega una licencia Creative Commons, con que os usuarios pueden compartir cualsiquier conteniu con a correspondient reconoixencia. Os articlos d'a guida contienen información practica sobre os destins, como por eixemplo a situación, puestos d'intrés, a historia u os restaurants. A pachina ye escrita en 24 luengas, pero por agora en catalán y aragonés no, encara que sí en castellano.

## Vinclos externos
*  ''Wikivoyage, a guida de viaches gratuita'', en *[[Arredol (diario dichital)|Arredol]]*.
Jacques Tardi

**Jacques Tardi**, naixito de Valença (Droma, Occitania) o 30 d'agosto de 1946) ye un escritor y debuixant de cómic occitán, con cuantos premios y honors recibitos mientres a suya carrera artistica.

Refusó a Lechión d'Honor en 2013, una d'as mas importants distincions de Francia, por querer “continar estando un hombre libre y no estar rehén de garra autoridat”, como consecuencia d'a suya ideolochía anarquista.

## Obra
L'autor de comic ye famoso, entre atras razons, por o caracter antimilitarista d'as suyas obras. En belunas i charró d'a Primera Guerra Mundial como "puta guerra" y como "a guerra d'as trincheras", y tamién ha publicato *Moi, René Tardi, prisonnier de guerre au Stalag II B*, basada en a historia de su pai, militar de carrera, qui combatió en a Segunda Guerra Mundial y estió preso en o Tercer Reich. Manimenos o suyo titol mas conoixiu ye *As extraordinarias aventuras d’Adèle Blanc-Sec*, un cómic que prencipió a escribir en 1976 y que reconta as aventuras d'una periodista en o París d'entre as anyadas 1911 y 1922.

## Vinclos externos

## Referencias
Steve Jobs

**Steven Paul Jobs** (naixiu o 24 de febrero de 1955 de San Francisco, California y muerto o 5 d'octubre de 2011 en Palo Alto, California) conoixiu como **Steve Jobs**, estió un incheniero de software, empresario y inventor estausunidense, conoixiu en estar o fundador d'a empresa *[[Apple]]*.

Steve Jobs albandono os suyos estudios ta creyar Apple en una cochera en Mountain View, chunto con Steve Wozniak. En os anyos 1980 deixó la empresa mientres que o mundo instalaba ordinadors con o sistema operativo Windows, pero en 1997 en tornó y metió las bases d'o futuro posterior d'a marca, en primeras con os iMac y dimpués con a revolución que suposo a creyación d'os telefonos tactils como l'iPhone, as tablets, como l'iPad, y a vinculación d'a marca a standars de livel.

*Apple* anunciaba a suya muerte por un cáncer en 2011, dimpués d'haber superau un tumor en 2004 y haber recibiu un trasplante de figado en 2009. Jobs deixó un patrimonio de mas de 5.000 millons de dólars y un mundo en que os dispositivos tactils son presents en a vida cutiana de milentas de personas.

## Referencias
Bizitel

**Bizitel** ye una ferramienta electronica que permite calcular a l'usuario a millor ruta ta ir en bicicleta por a ciudat de Zaragoza. Se puet dentrar en l'aplicación dende a pachina web d'a "Ciudat de las bicis". Ista ufre esleyir entre ruta rapeda, ta qui li cal plegar antis con antis y tien experiencia, u tranquila, ta qui no'n tienga tanta u simplament quiera gronxiar-se con o recorriu. Dimpués ya nomás cal meter os puntos d'orichen y destino y o programa calcula a tuya rota.

## Autor
Ista ferramienta electronica ye o prochecto de cabo de carrera de David Gómez, un incheniero d'a Universidat de Zaragoza y conta con o refirme d'a institución ta os algorismos de calculo y o sistema grafico. O sistema tamién da información de puestos d'intrés como hespitals, centros civicos, tallers de bicis y facultaz d'a Universidat de Zaragoza.

## Se veiga tamién
* BiziZaragoza.

## Vinclos externos
*  ''Una aplicación calcula a millor ruta en bici por Zaragoza'', en *[[Arredol (diario dichital)|Arredol]]*.
*  www.laciudaddelasbicis.com.
Centro Ambiental de l’Ebro

O **Centro Ambiental de l'Ebro** ye un centro ambiental que tien l'obchectivo de espardir o patrimonio natural d'a ciudat de Zaragoza. Iste centro se troba en o edificio Europa que, d’antesmás acullió as seus d'a *"Candidatura Olimpica Zaragoza Pireneus 2012"* y d*'"ExpoPaisaches 2014"*. Os cabos de semana se fan recorrius ta descubrir y conoixer a naturaleza zaragozana.

O centro ubrió en aviento de 2012 y ta las anyadas venients se preveye fer-se-ie cursos de toda mena: agricultura ecolochica, floricultura, monitors de tiempo libre, etc. L'asociación Ebronautas incluyirá entre as suyas actividaz una visita ta o centro. Tamién prencipiará a funcionar un programa d'hortals urbanos en colaboración con interpresas y asociacions d'a ciudat. Antimás, tamién a Universidat de Zaragoza ye previsto que faiga alcuerdos ta fer-ne-ie investigacions.

## Vinclos externos
*  ''O Centro Ambiental de l’Ebro ubre as suyas puertas en aviento'', en *[[Arredol (diario dichital)|Arredol]]*.
Coracias garrulus

O **gai azul** ( (Linnaeus, 1758)) ye una especie d'au d'o chenero *[[Coracias]]* en a familia Coraciidae, de polidas colors azuls. Se puet veyer en Aragón, de verano, en a parti sud-este d'a provincia de Uesca y en a val de l'Ebro. Os cambios en as trazas de treballar l'agricultura y a modernización de reganos han feito cayer o suyo numero d'eixemplars, y en achiquir-se o suyo habitat en periglo a suya población en a peninsula ha baixau en un 40 %. Tamién se conoixe como **garza de colors**, **abellerol gordo** u **carranca**.

Cuan l'au se mete agalladera y ye de mas fácil veyer, se ferá un censo popular. Tamién se meterán emisors vias satelite a bels eixemplars ta controlar as suyas migracions enta Africa.

## Referencias

## Vinclos externos

*  ''O gai azul, au de l'anyada'', en *[[Arredol (diario dichital)|Arredol]]*.
Gelindo Bordin

**Gelindo Bordin**  naixito de Vicenza, provincia de Vincenza, Veneto, (Italia) o 2 d'abril de 1959, ye un atleta Italiano hue retirato, que yera especializato en cursas de luenga distancia.

Partecipó en dos Chuegos Olimpicos, Seúl 1988 a on estió campión en a preba de maratón y en Barcelona 1992 a on no remató a preba de maratón. En o Campionato d'o mundo d'atletismo de Roma 1987 aconsiguió una medalla de bronce y tamién aconsiguió dos títols de campión d'Europa de maratón en Stuttgart 1986 y Split 1990.

Antiparti d'os campionatos oficials d'atletismo tamién aconsiguió bels exitos en atras maratons importants como a suya victoria en a prestichiosa maratón de Boston en l'anyo 1990, en a maratón de Roma en 1987 y Venecia en 1990. Con as suyas marcas aconsiguió o récord de maratón d'Italia mientres 9 anyos dende o 18 d'abril de 1988 dica o 13 d'abril de 1997.

## Vinclos externos
*  Perfil en a pachina web de l'IAAF.
*  Biografia de Gelindo Bordin.
Ben Hecht

**Ben Hecht**, naixiu de Nueva York (Nueva York) o 28 de febrero de 1894 y muerto en ixa mesma ciudat o 18 d'abril de 1964, estió un director cinematografico, escritor, guionista, periodista y productor cinematografico estausunidense, activo en o mundo d'o cine estausunidense dende meyaus d'os anyos 1920, con cuantos premios recibius mientres a suya carrera cinematografica. Estió un d'os mas populars d'os tiempos clasicos d'o cine estausunidense, estando amás o primer guionista en conseguir un Premio Oscar a o Millor Guión Orichinal, en a suya 1<sup>era</sup> edición, entre d'atros premios y nominacions mientres a suya carrera artistica.

D'entre a suya amplisma filmografía como guionista, con mas de 70 colaboracions, se puet mencionar belún d'os suyos guions, ta cintas como *[[Scarface (cinta de 1932)|Scarface]]* (1932, Howard Hawks y Richard Rosson, con un guión escrito en nomás que onze días), *[[Twentieth Century (cinta)|Twentieth Century]]* (1934, Howard Hawks), *[[Viva Villa!]]* (1934, Jack Conway), *[[Barbary Coast (cinta)|Barbary Coast]]* (1935, Howard Hawks), *[[Nothing Sacred (cinta)|Nothing Sacred]]* (1937, William A. Wellman), *[[Gone with the Wind (cinta)|Gone with the Wind]]* (1939, Victor Fleming, no acreditato), *[[Gunga Din (cinta)|Gunga Din]]* (1939, George Stevens), *[[Wuthering Heights (cinta de 1939)|Wuthering Heights]]* (1939, William Wyler), *[[His Girl Friday]]* (1940, Howard Hawks), *[[Spellbound (cinta de 1945)|Spellbound]]* (1945, Alfred Hitchcock), *[[Notorious (cinta de 1946)|Notorious]]* (1946, Alfred Hitchcock), *[[Duel in the Sun (cinta)|Duel in the Sun]]* (1946, King Vidor, no acreditato), *[[Monkey Business (cinta de 1952)|Monkey Business]]* (1952, Howard Hawks), *[[The Indian Fighter]]* (1956, Andre De Toth), *[[A Farewell to Arms (cinta de 1957)|A Farewell to Arms]]* (1957, Charles Vidor), *[[Mutiny on the Bounty (cinta de 1962)|Mutiny on the Bounty]]* (1962, Lewis Milestone), *[[Cleopatra (cinta de 1963)|Cleopatra]]* (1963, Joseph L. Mankiewicz, no acreditato) u *[[Casino Royale (cinta de 1967)|Casino Royale]]* (1967, Ken Hughes, John Huston, Joseph McGrath, Robert Parrish y Val Guest, postuma).

En febrero de 2012, l'Aula de Cine d'o campus de Uesca d'a Universidat de Zaragoza li adedicó un ciclo, con a prochección de ueito d'as suyas cintas.

## Filmografía
### Director

### Guionista

### Productor cinematografico

## Se veiga tamién
* Cintas con guión de Ben Hecht.

## Vinclos externos

*  ''Ben Hecht'' en Internet Movie Database.
*  ''Ben Hecht'' en Internet Broadway Database.
*  ''Ben Hecht'' en Find a Grave.

## Referencias
Carta de Dios

A **Carta de Dios** (en anglés *I don't believe in God*) ye o nombre con que se conoixe coloquialment una carta escrita por o fisico alemán Albert Einstein.

## Historia
Un poquet antis d'a suya muerte, en 1954, o fisico Albert Einstein le escribió una carta a o filosofo chudieu Eric Gutkind a on que charraba d'afers relacionaus con a relichión, o tribalismo y, bella cosa no menor, o feito de que ell no creyeba en Dios: *A palabra [[Dios]] ta yo ye nomás a expresión y o producto d’a febleza humana. A [[Biblia]] ye una honorable pero primitiva serie de leyendas que de toda traza resultan infantils. Garra atra interpretación, por sutil que'n siga podría cambiar a mía anvista*, afirmó Einstein en a suya carta.

Ista carta, que heba estau mercada en Londres en 2008 por 404.000 dólars estausunidenses, fue subastada por eBay, y en bel par d'horas un anonimo la mercó por 3.000.100 dolars.

## Einstein no creyent
A importancia d'ista carta ye que, mientres as zaguers decadas s'han reintepretau as creyencias d'o fisico alemán con a ideya que yera creyent, con l'argumento de que una vegada afirmó que *[[Dios]] no chuga a los [[dau]]s* (encara que, y charrando sobre fisica quantica, realment dició: *Tu creyes en un [[Dios]] que chuega a los daus y yo creigo en una [[lei]] y un orden completos en un mundo que existe obchetivament*).

## Vinclos externos
*  ''Mercan a “Carta de Dios” d’Einstein por 3.000.100 $'', en *[[Arredol (diario dichital)|Arredol]]*.
Feria d'o Libro Aragonés de Monzón

A **Feria d’o Libro Aragonés** ye una feria adedicata a o libro (en cualsiquiera d'as tres luengas d'Aragón, l'aragonés, o castellano y o catalán) que se celebra cada anyada, dende 2005, en a localidat de Monzón, capital d'a comarca d'a Cinca Meya, y que s'ha convertito en un punto de trobada entre editorials, botigas d'o sector, autors y lectors d'as luengas d'Aragón. Todas as anyadas, l'aragonés y as atras luengas d'Aragón son muito presents por tot. Se i troban muitas d'as asociacions en esfensa de l'aragones como Nogará, Fablans u o Consello d'a Fabla. Se celebra todas as anyadas en l'antiga zucrera de Monzón y o evento ye organizau por a Institución Ferial de Monzón. No i faltan actividaz paralelas: pista de chelo, narrativa infantil, tallers, micro representacions teyatrals, conciertos acusticos de collas aragonesas y cenas literarias.

Marisa Mur ye a presidenta d’o Patonato d'a Institución Ferial, prenendo o relevo de Jesús Planas.

## Vinclos externos
*  ''As escritoras aragonesas, protagonistas d’a Feria d'o Libro Aragonés'', en *[[Arredol (diario dichital)|Arredol]]*.
*  ''A Feria d'o Libro Aragonés ubre as suyas puertas en Monzón'', en *[[Arredol (diario dichital)|Arredol]]*.
Hanca de rana

As **hancas de rana** se consideran una especialidat culinaria en cuantos países entre os que se troban Francia, Aragón, China, Mexico, Portugal (mas que mas en l'Alentejo), y en o nord-ueste de Grecia, asinas como en a cocina d'o Meyo Ueste de Estaus Unius. O plato s'elabora d'a saber-las maneras, pero en todas ellas s'emplegan as extremidaz zagueras d'as ranas comestibles de cada país. Existen variedaz comestibles como a dita *[[Leptodactylus fallax]]* (*pollo d'as montanyas*), muit popular en Montserrat y Dominica.

## Preparación
En Aragón son tradicionals as hancas de rana y se gosan fer fritas con allo u vin blanco.

## Vinclos externos
*  Receta en www.redaragon.com
Magras con tomate

As **magras con tomate** son un plato tipico d'a gastronomía aragonesa feito con carne (*magras* de pernil) y salsa de tomate (*tomate*). A receta con diversas variants ye conoixita en por o norte d'a peninsula (como en Navarra), trobando-se o suyo orichen en Aragón. A vegadas se mincha ta desayunar-se.

## Caracteristicas
A carne magra (limpia de grasa y tendons) que ye emplegata en a receta ye por un regular de tocín (chullas de pernil d'un centimetro de gordaria) que se fríen en aceit con allos. A receta tradicional fa servir magro de pernil. En bellas ocasions si son salazón se gosan mullar en leit templata mientres bellas horas antis de cocinar-las. Gosa emplegar-se un pernil no guaire curato. En pasar-se por a sartén van deixando a suya grasa. Yera un alimento popular en o sieglo XIX, tal y como lo refleixan bels autors. Alguns autores les ne dicen **magras teruelanas**.

En Navarra se gosan fer con pernil y uevo con salsa de tomate. En Pamplona a brenda habitual que se fa dimpués d'a lidia d'o tercer toro, son magras con tomate. A vegatas s'emplegan tomates enteros en a elaboración y o suyo sofrito va parando a salsa necesaria ta elaborar a receta de magras. Tamiés se gosa decorar con pimientos royos tallatos en chuliana.

## Referencias literarias
* En l'anyo 1832 o escritor y periodista Larra nombra o plato en una d'as suys obras. A describe en una mesa madrilenya. 

* O Duque de Rivas as nombra en un romance:

* O escritor Benito Pérez Galdós en Torquemada y San Pedro (1895), describe iste plato. Anyos dimpués o mesmo escritor en os suyos Episodios Nacionales titulatos: "De Cartago a Sagunto", cap. XIX (escritos dica 1911) mete iste plato en boca de navarros. 
* O escritor costumbrista madrilenyo Ramón Mesonero Romanos ya describe iste plato en Madrid.

## Referencias

## Se veiga tamién
* Recau de Binéfar.
Brenda

A **brenda** u **berienda** (d'o latín *merĕnda*) ye un tipo de comida lichera que se fa a meyatardi u antis d'a cena. Gosa minchar-se ta brendar un entropán, u troz de pan con embutiu, pastas u bollería, acompanyado de bella bebida, frida u calient, como café, batiu, suco, chicolate calient u leit, entre atros.

Tamién puet consistir en bella pieza de fruita, yogurt, café con leit, etc.

## A brenda arredol d'o mundo
A brenda ye una comida tipica en muitos países mas que mas d'o Sud d'Europa como Espanya (a on se diz en castellano *merienda*), Italia (en italiano *merenda*) u Croacia (conoixita como *marenda*), Latinamerica y as Filipinas.

Entre os archentinos y uruguayos ye habitual fer a *merienda* arredol d'as 7 d'a tardi, entre a chenta y a cena. Por un regular consiste en una infusion (te, mate, café, mate cueto, etc.) y una pieza de repostería (pan, tostadas, tartas, etc.), acompanyatas a sobén por dulce de leit, miel, manteca u bella confitura.

En as islas Filipinas, a brenda (en filipino *meryenda* u *minandál*) ye una comida lichera que se mincha de tardis. Cuan a *merienda* ye mas tardi, chusto antis de cenar se diz que ye una *merienda cena*.

En Catalunya, o País Valenciano y as Islas Balears, se conoixe en catalán como *berenar* u *bereneta* (ista zaguera forma se fa servir mas que mas en Menorca). Ye habitual minchar *[[pan con tomate]]* y bellas chullas de pernil u queso. A brenda tamién puet estar dulce, como as tartas, os croissants u tamién fruita.

En a costa de Croacia se le diz *marenda*, y ye una comida entre o desayuno y a chenta. Por un regular se tracta d'un refricherio, como un chicot entropán u una tostada, que se mincha mientres as horas de treballo.

## Notas


## Referencias
Chenta

A **chenta** u **disnar** ye a comida u minchar que se prene a o meyodía y després d'o desachuno.

Se diz asinas o minchar prencipal servito cheneralment a meyodía u en as primeras horas d'a tardi. Os platos servitos en a chenta gosan estar variatos. En bels puestos, os platos servitos en a chenta son tamién servitos en a cena, por un regular platos calients.

Manimenos, ta a chent que chenta en os suyos puestos de treballo, ista comida puet resultar impractica y, por tanto, a chenta se converte en un alimento relativament simple y fácil de transportar. L'alimento mas fácil d'encaixar en ista categoría ye o entropán.

En Aragón, a chenta se mincha entre as 12:30 y as 15:00, pendendo d'os horarios laborals de cada persona. Cuanto mas tardi se chenta, mas consistent gosa estar a comida. Asinas, si se chenta arredol d'as 13:00 en o treballo se ferá una comida mas lichera, mientres que si se fa a las 15:00 en rematar una chornata laboral se gosa prener a chenta como a comida prencipal d'o día.

## Notas


## Referencias

## Vinclos externos